Lausunto vesilakityöryhmän mietinnöstä

Yhdyskuntatekniikan lautakunta 20.9.2006 § 156 

(tj) (Dnro 388/2006) Tiivistelmä: Yhdyskuntatekniikan lautakunta antaa Kuusamon kaupungin lausunnon oikeusministeriölle koskien vesilakityöryhmän mietintöä.

Oikeusministeriö on pyytänyt Kuusamon kaupungilta  lausuntoa  vesilakityöryhmän mietinnöstä.  Keskushallinto on lähettänyt lausuntopyynnön edelleen yhdyskuntatekniikan lautakunnalle. Lausunnon määräaika päättyi 18.9.2006. Valmistelija on kuitenkin pyytänyt ja saanut tarvittavan jatkoajan.

Vesilain uudistamista valmistellut toimikunta (KM 2004:2) esitti vesilainsäädännön uudistamista kokonaisuudessaan. Ajanpuutteen vuoksi toimikunta ei ehtinyt käsitellä loppuun saakka kaikkia uudistamiseen liittyviä asioita. Toimikunnan mietinnön mukaan jatkovalmistelua edellyttäneitä asiakokonaisuuksia olivat valtioneuvoston poikkeuslupa-asiaan liittyvät menettelylliset kysymykset, luonnontilaisten purojen suojelu, aikaisemman lainsäädännön nojalla annettujen lupien tarkistaminen sekä kalatalousvelvoitteen ja kalatalousmaksun keskinäisen suhteen uudelleen arvioiminen.

Vesilakityöryhmän on tullut valmistella näitä asiakokonaisuuksia koskevat säännökset, laatia luonnos vesiasetukseksi sekä uudistaa teknisesti vesilain korvaussäännöstöä. Työryhmän säädös_ ja perusteluehdotukset on laadittu täydennyksinä ja muutoksina toimikunnan mietintöön sisältyvään luonnokseen hallituksen esitykseksi. Työryhmän mietintöön sisältyy luonnos vesiasetukseksi.

Työryhmä ehdottaa poikkeuslupamenettelystä säädettäväksi siten, että poikkeusasia käsiteltäisiin valtioneuvostossa ennen kuin lupa_asia olisi lopullisesti ratkaistu ympäristölupavirastossa. Luonnontilaisten purojen suojelua koskevaa sääntelyä työryhmä ehdottaa tarkistettavaksi siten, että purojen luonnontilaisuutta vaarantavien hankkeiden luvanvaraisuutta korostettaisiin nimenomaisella säännöksellä.

Työryhmä ehdottaa kalataloudellisia kompensaatiokeinoja koskevaa sääntelyä tarkistettavaksi siten, että kalatalousvelvoite ja _maksu olisivat keskenään samanarvoisessa asemassa.

Voimassa olevien vesitalouslupien tarkistamista koskevaa sääntelyä ehdotetaan vesilakitoimikunnan ehdotukseen nähden osin laajennettavaksi. Työryhmän ehdotuksen mukaan vesitaloushankkeelle myönnetty lupa voitaisiin määrätä raukeamaan, jos hanke olisi menettänyt merkityksensä tai jos hankkeesta vastaavaa tahoa ei voitaisi enää osoittaa. 

Vesilakitoimikunnan ehdottamiin korvaussäännöksiin työryhmä ehdottaa tehtäväksi eräitä tarkistuksia.

Muun lainsäädännön osalta vesilainsäädännön uudistaminen edellyttää aineellisia muutoksia lähinnä ympäristönsuojelulakiin sekä maankäyttö_ ja rakennuslakiin. Työryhmän ympäristönsuojelulakiin ehdottamat muutokset koskevat ennen kaikkea jäteveden johtamista, jonka osalta pyritään selkeyttämään vesilain ja ympäristönsuojelulain välistä suhdetta. Maankäyttö- ja rakennuslakiin ehdotettavien muutosten tarkoituksena on selkeyttää sen ja vesilain välistä suhdetta yhdyskuntateknisten laitteiden sijoittamisen osalta. Muun lainsäädännön osalta muutostarpeet rajoittuvat pääosin viittaussäännösten tarkistamiseen.

Vesilakityöryhmän mietintö on löytyy internetistä osoitteesta http://www.om.fi/36404.htm .

Ehdotus (mm) Kuusamon kaupungin yhdyskuntatekniikan lautakunta antaa vesilakityöryhmän mietinnöstä seuraavan lausunnon: 

Vesilakityöryhmä ehdottaa poikkeuslupamenettelystä säädettäväksi siten, että poikkeusasia käsiteltäisiin valtioneuvostossa ennen kuin lupa-asia olisi lopullisesti ratkaistu ympäristölupavirastossa. Kuusamon kaupungin yhdyskuntatekniikan lautakunta pitää esitettyä menettelytapaa toimivana. Yhdyskuntatekniikan lautakunnan käsityksen mukaan tulisi vielä yleisesti harkita poikkeuslupamenettelyn sisällyttämistä uuteen vesilakiin ja selvittää tapauskohtaisen poikkeuslakimenettelyn käyttömahdollisuuksia poikkeuslupamenettelyn korvaajana.

Vesilakityöryhmä ehdottaa luonnontilaisten purojen suojelua koskevaa sääntelyä tarkistettavaksi siten, että purojen luonnontilaisuutta vaarantavien hankkeiden luvanvaraisuutta korostettaisiin nimenomaisella säännöksellä. Kuusamon kaupungin yhdyskuntatekniikan lautakunta pitää esitettyä menettelytapaa toimivana, mutta samalla lautakunta esittää luonnontilaisuuden käsitteen tarkempaa määrittelyä. Luonnontilaisuuden status tulisi saada myös ns. ennallistetuille puroille.

Vesilakityöryhmä ehdottaa kalataloudellisia kompensaatiokeinoja koskevaa sääntelyä tarkistettavaksi siten, että kalatalousvelvoite ja -maksu olisivat keskenään samanarvoisessa asemassa. Kuusamon kaupungin yhdyskuntatekniikan lautakunta pitää esitystä hyvänä. Lautakunta on toteuttanut yhteishankkeen jossa kalataloudellisilla toimenpiteillä on aikaansaatu merkittävää järven tilan kohenemista.

Muilta osin Kuusamon kaupungin yhdyskuntatekniikan lautakunnalla ei ole lausuttavaa vesilakityöryhmän mietintöön.

Päätös Lautakunta päätti yksimielisesti jättää asian pöydälle lisäselvityksiä varten.

Yhdyskuntatekniikan lautakunta 25.10.2006

Ehdotus 		(mm) Kuusamon kaupungin yhdyskuntatekniikan lautakunta antaa vesilakityöryhmän mietinnöstä seuraavan lausunnon: 

Vesilakityöryhmä ehdottaa poikkeuslupamenettelystä säädettäväksi siten, että poikkeusasia käsiteltäisiin valtioneuvostossa ennen kuin lupa-asia olisi lopullisesti ratkaistu ympäristölupavirastossa. Kuusamon kaupungin yhdyskuntatekniikan lautakunta pitää esitettyä menettelytapaa toimivana. Yhdyskuntatekniikan lautakunnan käsityksen mukaan tulisi vielä yleisesti harkita poikkeuslupamenettelyn sisällyttämistä uuteen vesilakiin ja selvittää tapauskohtaisen poikkeuslakimenettelyn käyttömahdollisuuksia poikkeuslupamenettelyn korvaajana.

Vesilakityöryhmä ehdottaa luonnontilaisten purojen suojelua koskevaa sääntelyä tarkistettavaksi siten, että purojen luonnontilaisuutta vaarantavien hankkeiden luvanvaraisuutta korostettaisiin nimenomaisella säännöksellä. Kuusamon kaupungin yhdyskuntatekniikan lautakunta pitää esitettyä menettelytapaa toimivana, mutta samalla lautakunta esittää luonnontilaisuuden käsitteen tarkempaa määrittelyä. Luonnontilaisuuden status tulisi saada myös ns. ennallistetuille puroille.

Vesilakityöryhmä ehdottaa kalataloudellisia kompensaatiokeinoja koskevaa sääntelyä tarkistettavaksi siten, että kalatalousvelvoite ja -maksu olisivat keskenään samanarvoisessa asemassa. Kuusamon kaupungin yhdyskuntatekniikan lautakunta pitää esitystä hyvänä. Lautakunta on toteuttanut yhteishankkeen jossa kalataloudellisilla toimenpiteillä on aikaansaatu merkittävää järven tilan kohenemista.

Muilta osin Kuusamon kaupungin yhdyskuntatekniikan lautakunnalla ei ole lausuttavaa vesilakityöryhmän mietintöön.

Päätös		Keskustelun kuluessa jäsen Pekka Virtanen esitti, että lausunnosta tulee poistaa kohdat jossa käsitellään Valtioneuvoston poikkeuslupamahdollisuutta. Sen sijaan lausuntoon tulee lisätä teksti:”Lakiehdotuksen 3 luvun 5 §:stä on poistettava Valtioneuvoston mahdollisuus myöntää poikkeus  4 § 2 momentissa tarkoitetusta luvan myöntämisen esteestä.”

Jäsen Pirkko Siikamäki kannatti Pekka Virtasen esitystä.

Koska oli tehty pohjaehdotuksesta poikkeava kannatettu esitys, puheenjohtaja ehdotti suoritettavaksi nimenhuuto äänestyksen. 

Äänestystapa hyväksyttiin. 

Pekka Virtasen esitys on ei ja pohjaehdotus on jaa.

Ääniä annettiin yhteensä kolmetoista (13), joista jaa ääniä yksi (1) (T Määttä) ja ei ääniä kaksitoista (12) (H Hiltula, O Jäkäläniemi, H Palosaari, R Ronkainen, P Siikamäki, A Syrjälä, K Säkkinen, T Tiermas P Virtanen, J Pesonen, H Kuusela ja E Turkia).

Puheenjohtaja totesi, että muutettu ehdotus hyväksyttiin.

Muutettu ehdotus kuuluu seuraavasti:

Lakiehdotuksen 3 luvun 5 §:stä on poistettava Valtioneuvoston mahdollisuus myöntää poikkeus 4 § 2 momentissa tarkoitetusta luvan myöntämisen esteestä.

Vesilakityöryhmä ehdottaa luonnontilaisten purojen suojelua koskevaa sääntelyä tarkistettavaksi siten, että purojen luonnontilaisuutta vaarantavien hankkeiden luvanvaraisuutta korostettaisiin nimenomaisella säännöksellä. Kuusamon kaupungin yhdyskuntatekniikan lautakunta pitää esitettyä menettelytapaa toimivana, mutta samalla lautakunta esittää luonnontilaisuuden käsitteen tarkempaa määrittelyä. Luonnontilaisuuden status tulisi saada myös ns. ennallistetuille puroille.

Vesilakityöryhmä ehdottaa kalataloudellisia kompensaatiokeinoja koskevaa sääntelyä tarkistettavaksi siten, että kalatalousvelvoite ja -maksu olisivat keskenään samanarvoisessa asemassa. Kuusamon kaupungin yhdyskuntatekniikan lautakunta pitää esitystä hyvänä. Lautakunta on toteuttanut yhteishankkeen jossa kalataloudellisilla toimenpiteillä on aikaansaatu merkittävää järven tilan kohenemista.

Muilta osin Kuusamon kaupungin yhdyskuntatekniikan lautakunnalla ei ole lausuttavaa vesilakityöryhmän mietintöön.